ખેડૂતોના સંપૂર્ણ દેવા માફી સહિતની માગના મુદ્દે ખેડૂતો દ્વારા ચાલી રહેલાં આંદોલનને ટેકો જાહેર કરતાં વિરોધપક્ષના નેતા પરેશ ધાનાણીએ આગામી ૮-૯-૧૦ જૂને ગામડાથી લઈને ગાંધીનગર સુધી રાજ્યવ્યાપી ધરણાં, ઘંટારવ અને રસ્તા રોકો-જેલભરો આંદોલન છેડવાનું એલાન કર્યું છે. ખેડૂતોને ખેદપેદાશોના દોઢ ગણા ભાવ આપવાનું વચન આપનારી ભાજપ સરકારે કેન્દ્રમાં સત્તા મેળવ્યા પછી બિયાંરણ, જંતુનાશક દવા અને ખાતર જેવા ઈનપુટ્સ અને સાધનો પર GST લાદીને ખેડૂતોને દેવામાં ધકેલીને અંતે આત્મહત્યા કરવા મજબૂર બનાવી દીધા હોવાનો આક્ષેપ તેમણે કર્યો છે. ખેડૂતોનું દેવું માફ કરો, નહીંતર કેન્દ્રની ભાજપ સાફ કરોના સૂત્ર સાથે કોંગ્રેસ રાજ્યભરમાં આંદોલનને ઉગ્ર બનાવશે.